นิทรรศการเรื่องโลกร้อน ที่พิพิธภัณฑ์ธรรมชาติวิทยาแห่งอเมริกา ที่นครนิวยอร์ค
พิพิธภัณฑ์ธรรมชาติวิทยาแห่งอเมริกา ในนครนิวยอร์ค จัดแสดงนิทรรศการเรื่องโลกร้อน และเรียกร้องให้ร่วมมือกันแก้ไขปัญหาที่ว่านี้
คุณครู Christi Lagos พานักเรียนชั้นมัธยมปีที่หนึ่ง ของโรงเรียนมัธยมกลาง 88 Park Slope ในบรุ๊คลินไปดูนิทรรศการที่ว่านี้ คุณครู Christi อธิบายก่อนจะปล่อยนักเรียนให้เข้าไปดูนิทรรศการว่าการสะสมตัวของแก๊สคาร์บอนไดออกไซด์ และแก๊สเรือนกระจกปลูกพืชอื่นๆ ในสภาพแวดล้อมของเราซึ่งทำให้บรรยากาศห่อหุ้มโลกร้อนขึ้น มาจากกิจกรรมของมนุษย์เพราะฉะนั้นจึงอยากจะให้นักเรียนพยายามโยงข้อเท็จจริงดังกล่าวเข้ากับเรื่องราวของสัตว์และสถานที่ต่างๆ ในโลกที่ถูกผลกระทบ และให้คิดว่าตัวนักเรียนเองจะทำอะไรได้บ้างเพื่อช่วยแก้ปัญหาโลกร้อน ที่หน้าบริเวณนิทรรศการผู้ไปชมจะเห็นภาพถ่ายเต็มฝาผนังด้านหนึ่ง ที่ลำดับความก้าวหน้าทางเทคโนโลยีในโลกมาตั้งแต่สมัยปฏิวัติอุตสาหกรรมในคริสต์ศตวรรษที่ 18 และคุณครู Christi เน้นย้ำถึงผลของความก้าวหน้าทางเทคโนโลยีในช่วง 50ถึง 60 ปีที่ผ่านมาว่า ประชากรโลกเพิ่มขึ้นรถยนต์และถนนเพิ่มขึ้น รวมทั้งแก๊สคาร์บอนไดออกไซด์ที่เพิ่มขึ้นอีกหนึ่งร้อยส่วนต่อล้าน คำถามก็คือ เมื่อรู้ว่าอะไรเป็นต้นเหตุ ที่ทำให้แก๊สคาร์บอนไดออกไซด์เพิ่มขึ้นแล้วเราจะทำอะไรเพื่อแก้ไขได้บ้าง นั่นเป็นคำถามที่บรรดานักเรียนในชั้นของคุณครูChristiต้องออกไปแสวงหาคำตอบจากการดูนิทรรศการซึ่งมีทั้งคอมพิวเตอร์เชิงโต้ตอบ วิดีทัศน์ และลูกโลกหมุนที่แสดงความเปลี่ยนแปลงของบรรยากาศห่อหุ้มโลกให้เห็นพร้อมกันไปด้วยนอกจากนี้ยังมีผลกระทบที่คาดว่าจะเกิดขึ้นต่อไปในอนาคต เช่น ปะการังที่ตายไปหมีจากขั้วโลกที่ต้องค้นหาอาหารตามถังขยะ และนครนิวยอร์คที่ถูกน้ำทะเลไหลท่วมแสดงไว้ให้ดูด้วย ภัณฑารักษ์สำหรับนิทรรศการ คุณ EdmondMathez หวังว่าผู้ที่ได้ชมนิทรรศการจะมีความเข้าใจปัญหาที่เป็นวิทยาศาสตร์ดีขึ้นและมีความตั้งใจที่จะมีส่วนร่วมในการแก้ปัญหา คุณ Edmond บอกว่าอยากให้เข้าใจด้วยว่านอกจากเราจะสามารถช่วยแก้ปัญหานี้ได้ในฐานะปัจเจกชนคนหนึ่งแล้วยังสามารถทำได้อีกด้วย ในฐานะที่เป็นสมาชิกชองชุมชน ของชาติ และของประชาคมโลก นักเรียนที่ได้ไปดูนิทรรศการให้ความเห็นต่างๆ กันว่าตนจะทำอะไรได้บ้าง คนหนึ่งนั้นบอกว่า เวลาสีฟันตอนเช้า จะไม่เปิดน้ำทิ้งเหมือนแต่ก่อนอีกคนหนึ่งบอกว่า จะใช้กระดาษทั้งด้านหน้า และหลัง รู้จักประหยัดไฟฟ้า และน้ำประปาเพื่อว่าคนรุ่นหลังจะอยู่ในโลกนี้ต่อไปได้